
cu modificările şi completările ulterioare
(Pl.x. 546 /24 septembrie 2007)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. Pl.x.546/24 septembrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea Legii învăţământului nr.84/1995, cu modificările şi completările ulterioare (Pl.x. 546 /24 septembrie 2007).

La întocmirea raportului, Comisia a avut în vedere avizele primite de la Comisia pentru drepturile omului, culte şi problemele minorităţilor naţionale, Comisia pentru egalitatea de şanse pentru femei li bărbaţi, Comisia juridică, de disciplină şi imunităţi, precum şi cel al Consiliului Legislativ.

Propunerea legislativă are ca obiect de reglementare modificarea prevederilor unor articole din Legea învăţământului nr.84/1995, prin care să fie încurajată învăţarea limbii române de către copii cetăţenilor români aparţinând minorităţilor naţionale. 

2. În raport de obiectul şi conţinutul său, propunerea legislativă face parte din categoria legilor organice, caracter împrumutat de la legea de bază asupra căreia se intervine legislativ, potrivit prevederilor art. 73 din Constituţia României, republicată.


3. La lucrările Comisiei au fost prezenţi 21 deputaţi, din totalul de 25 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, dna Megdonia Păunescu – director – Ministerul Educaţiei, Cercetării şi Tineretului.


4.  Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 09 octombrie 2007, Comisia, cu 7 voturi pentru respingere, 1 vot împotriva respingerii şi 5 abţineri, propune Plenului Camerei Deputaţilor respingerea propunerii legislative, din următoarele motive:
· învăţarea limbii române este o datorie care începe de la cea mai fragedă vârstă şi de care trebuie să se preocupe în primul rând familia;

· ultimul an de învăţământ preşcolar este bine să fie dedicat cu precădere altor activităţi pregătitoare şcolii, limba română trebuind a fi ştiută deja la un nivel care să asigure accederea în învăţământul obligatoriu;

